Prečo mormoni nechcú, aby ich volali mormoni?
Pojem „mormoni“ je prezývka odvodená z názvu knihy písiem, ktorá je pre našu Cirkev jedinečná a ktorá sa nazýva Kniha Mormonova. S prezývkou sme neprišli my, ale veľa ľudí ju používa na opis Cirkvi a jej členov. V minulosti sme tento pojem prijali a dokonca ho sami používali, ale nedávno sme ľudí požiadali, aby Cirkev nazývali jej celým menom: Cirkev Ježiša Krista Svätých neskorších dní. Takto každý vie, že Ježiš je stredobodom nášho náboženstva a viery.
Výraz „Svätí neskorších dní“ je dobrý spôsob, ako označovať vašich priateľov, ktorí sú členmi Cirkvi.
Bibliu napísali inšpirovaní muži nazývaní proroci. Boh hovoril s prorokmi ako Mojžiš a Izaiáš a oni zaznamenali Jeho učenia. Tieto záznamy tvoria Starý zákon. Nový zákon je zbierka záznamov z prvej ruky od Ježišových nasledovníkov, ako aj listy od Pavla a iných apoštolov. Obidva tieto zákony boli neskôr preložené a zostavené do knihy, ktorú dnes poznáme ako Biblia.